CELEX: 52018PC0500
Language: fi
Date: 2018-07-05
Title: Ehdotus NEUVOSTON ASETUS eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2018 annetun asetuksen (EU) 2017/1970 muuttamisesta

EUROOPAN KOMISSIO
            Bryssel 5.7.2018
            COM(2018) 500 final
            2018/0264(NLE)
            Ehdotus
            NEUVOSTON ASETUS
            eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2018 annetun asetuksen (EU) 2017/1970 muuttamisesta 
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Neuvosto vahvisti neuvoston asetuksella (EU) 2017/1970 Pohjanlahden silakan vuoden 2018 kalastusmahdollisuudet (osa-alueet 30–31) käyttäen perustana ja noudattaen Itämeren monivuotista hoitosuunnitelmaa (asetus (EU) 2016/1139).  EU:n kiintiö vahvistettiin 84 599 tonniksi, joka vastaa kestävän enimmäistuoton mahdollistavan kalastuskuolevuuden pistearvoa 0,15 kannan kyseisen osan osalta ja jota varten esitettiin Kansainvälisen merentutkimusneuvoston (ICES) kokonaisvaltainen analyyttinen arviointi.  
            
            
               Vuonna 2018 tuli voimaan asetukseen (EU) 2016/1139 tehty ICESin antaman viimeisimmän lausunnon mukainen muutos, joka koski Pohjanlahden silakkakannan kestävän enimmäistuoton tasoa. Kyseisessä muutoksessa kestävän enimmäistuoton mahdollistavan kalastuskuolevuuden vaihteluvälien numeeriset arvot nostetaan väliltä 0,11–0,15 välille 0,15–0,21 ja luodaan oikeusperusta neuvoston asetuksessa (EU) 2017/1970 vahvistettujen vastaavien kalastusmahdollisuuksien muuttamiseksi.
            
            
               Tässä ehdotuksessa vahvistetaan Pohjanlahden silakkaa koskeva EU:n kiintiö 95 566 tonnin tasolle, joka vastaa kestävän enimmäistuoton mahdollistavan kalastuskuolevuuden pistearvoa 0,21.
            
            
               2.SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               Jäsenvaltiot käsittelivät asiaa 9.–10. lokakuuta 2017 kokoontuneessa maatalous- ja kalastusneuvostossa. Komissio lupasi harkita asianmukaisen kiireellisen ehdotuksen tekemistä Pohjanlahden silakan vaihteluvälien mukauttamiseksi Itämeren monivuotisessa hoitosuunnitelmassa, jotta vastaavat vuotta 2018 koskevat Itämeren kalastusmahdollisuudet voidaan muuttaa sen jälkeen.
            
            
               Itämeren neuvoa-antava toimikunta antoi 15. tammikuuta 2018 lausunnon komissiolle ja totesi olevansa tyytyväinen, jos Itämeren kalastusmahdollisuuksia muutettaisiin pikaisesti, jotta voidaan ottaa huomioon viimeisin lausunto, joka Itämeren monivuotiseen hoitosuunnitelmaan tehtyjen muutosten jälkeen on annettu. Lisäksi toimikunta totesi, että Pohjanlahden silakkakantaa koskeviin Itämeren kalastusmahdollisuuksiin hyvissä ajoin tehtävien muutosten ansiosta kansalliset viranomaiset voisivat myöntää kalastajilleen kiintiöt ennen toukokuussa alkavaa loukkukalastuskautta ilman menetyksiä tai keskeytyksiä.
            
            
               3.EHDOTUKSEN OIKEUDELLINEN SISÄLTÖ
            
            
               Ehdotetulla muutoksella on tarkoitus muuttaa neuvoston asetusta (EU) 2017/1970 jäljempänä esitettävällä tavalla.
            
            
               Asetuksen (EU) 2017/1970 liitteessä olevassa taulukossa silakalle osa-alueilla 30–31 (HER/30/31.) vahvistettuja lukuja olisi kasvatettava siten, että ne vastaavat asetuksessa (EU) 2016/1139, sellaisena kuin se on viimeksi muutettuna asetuksella (EU) 2018/YYYY, kalastuskuolevuuteen tehtyjä muutoksia.
            
            
            
            
               2018/0264 (NLE)
            
            
               Ehdotus
            
            
               NEUVOSTON ASETUS
            
            
               eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2018 annetun asetuksen (EU) 2017/1970 muuttamisesta 
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
         
         
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Neuvoston asetuksessa (EU) 2017/1970
                  1
                vahvistetaan muun muassa Pohjanlahden silakkaa (ICES-osa-alueet 30–31), jäljempänä ’Pohjanlahden silakkakanta’, koskevat kalastusmahdollisuudet Euroopan parlamentin ja neuvoston asetuksen (EU) 2016/1139
                  2
                säännösten mukaisesti.
            
            
               (2)Asetusta (EU) 2016/1139 on muutettu ... päivänä ...kuuta .... annetulla asetuksella (EU) YYYY/XXXX siltä osin kuin on kyse Pohjanlahden silakkakannasta, ottaen huomioon ICESin viimeisimmät tieteelliset tiedot
                  3
               .
            
            
               (3)Koska asetukseen (EU) 2016/1139 on tehty kyseinen muutos, Pohjanlahden silakkakantaa koskevia kalastusmahdollisuuksia olisi muutettava. 
            
            
               (4)Sen vuoksi asetusta (EU) 2017/1970 olisi muutettava.
            
            
               (5)Tärkein silakan loukkukalastuskausi alkaa toukokuussa. Jotta jäsenvaltiot voisivat jakaa kalastusmahdollisuudet kansallisella tasolla hyvissä ajoin ennen kalastuskauden alkamista, tämän asetuksen olisi tultava voimaan sitä päivää seuraavana päivänä, jona se julkaistaan,
            
            
               ON HYVÄKSYNYT TÄMÄN ASETUKSEN: 
            
            
               1 artikla
            
            
               Korvataan asetuksen (EU) 2017/1970 liitteessä oleva silakkaa ICES-osa-alueilla 30–31 koskeva kohta seuraavasti: 
            
            
                     
                        ”Laji:
                     
                  
                  
                     
                        Silakka
                     
                  
                  
                     
                  
                  
                     
                        Alue:
                     
                  
                  
                     
                        Osa-alueet 30–31
                     
                  
                  
                     
                  
                  
                     
                  
               
                     
                  
                  
                     
                        Clupea harengus
                     
                  
                  
                     
                  
                  
                     
                        (HER/30/31.)
                     
                  
               
                     
                        Suomi
                     
                  
                  
                     
                        78 351
                     
                  
                  
                     
                  
                  
                     
                  
               
                     
                        Ruotsi
                     
                  
                  
                     
                        17 215
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unioni
                     
                  
                  
                     
                        95 566
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        95 566
                     
                  
                  
                     
                  
                  
                     
                        Analyyttinen TAC” 
                     
                  
               
                     
                  
               
               2 artikla
            
            
               Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Neuvoston asetus (EU) 2017/1970, annettu 27 päivänä lokakuuta 2017, eräiden kalakantojen ja kalakantaryhmien  Itämerellä sovellettavien kalastusmahdollisuuksien vahvistamisesta vuodeksi 2018 ja asetuksen (EU) 2017/127 muuttamisesta (EUVL 281, 31.10.2017, s. 1)
               
               
                  
                     (2)
                  
                        Euroopan parlamentin ja neuvoston asetus (EU) 2016/1139, annettu 6 päivänä heinäkuuta 2016,  Itämeren turska-, silakka- ja kilohailikantoja ja näitä kantoja hyödyntäviä kalastuksia koskevasta monivuotisesta suunnitelmasta, neuvoston asetuksen (EY) N:o 2187/2005 muuttamisesta ja neuvoston asetuksen (EY) N:o 1098/2007 kumoamisesta (EUVL L 191, 15.7.2016, s. 1).
               
               
                  
                     (3)
                  
                        Euroopan parlamentin ja neuvoston asetus 2018/xxxx, annettu xx päivänä xxkuuta 2018, asetuksen (EU) 2016/1139 muuttamisesta tiettyjä Itämeren silakkakantoja koskevien kalastuskuolevuuden vaihteluvälien ja suojatasojen osalta (EUVL…).